Елена Шибаева

Елена  Шибаева (8 март 1923 ел — 5 ноябрь 1999 ел) — юрист, халыкара хокук буенча, шул исәптән халыкара оешмалар хокуклары белгече;  Мәскәү дәүләт университетының юридик факультетын тәмамлаучы (1946); юридик фәннәр докторы (1969), МДУ юридик факультеты халыкара хокук кафедрасы профессоры (1972-1999); «1941-1945 еллардагы Бөек Ватан сугышында Германияне җиңү өчен» медаленә лаек була (1946).

 Биографиясе 
Елена Шибаева 1923 елның 8 мартында Владимир шәһәрендә туган.

1946 елда, Ломоносов исемендәге Мәскәү дәүләт университетының юридик факультетын тәмамлый һәм аспирантурага укырга керә. 1953 елда «Проблема права убежище в международном праве» темасына кандидатлык диссертациясе яклый — юридик фәннәр кандидаты була. 1954 елның февралендә Мәскәү дәүләт университетының юридик факультетында укытучы була, кече фәнни хезмәткәр, ассистент, өлкән укытучы һәм доцент вазифаларын били һәм үзенең вафатына кадәр МДУ-да эшли.

1970 елда «Юридическая природа и правовое положение специализированных учреждений ООН» дигән темага докторлык диссертациясен уңышлы яклый — юридик фәннәр докторы булып китә. Ике елдан соң ул халыкара хокук кафедрасында профессор позициясен били; МДУ студентларына халыкара хокук буенча лекцияләр курсын, шулай ук ук — халыкара оешмалар хокуклары буенча махсус курс укый. 1999 елның 5 ноябрендә  Мәскәүдә  вафат була.

 Хезмәтләре 
Елена Шибаева халыкара хокукта, шул исәптән халыкара оешмаларның эшчәнлеге белән бәйле хокук мәсьәләләрдә махсуслаша. Ул йөздән артык гыйльми хезмәт  авторы һәм автордашы булып тора:

 «Правовой статус межправительственных организаций» (1972)
 «Право международных организаций: вопросы теории» (1986)
 «Правовые вопросы структуры и деятельности международных организаций» (соавт., 1980)

 Әдәбият 

 Видные ученые-юристы России (Вторая половина XX века) : энцикл. словарь биографий : по состоянию на 1 авг. 2004 г. / Рос. акад. правосудия; под ред. В. М. Сырых. — Москва : Рос. акад. правосудия, 2006. — 547 с. : портр.; 30 см; ISBN 5-93916-056-5.

 Сылтамалар 



Төркем:Русия вузлары укытучылары
Төркем:Русия югары уку йортларын тәмамлаучылар
Төркем:Мәскәү дәүләт университетын тәмамлаучылар
Төркем:8 март көнне туганнар
Төркем:1923 елда туганнар
Төркем:5 ноябрь көнне вафатлар
Төркем:1999 елда вафатлар
Төркем:Мәскәүдә вафатлар
Төркем:Википедия:Викимәгълүмат элементы параметрларына өстенлек бирелгән мәкаләләр
Төркем:Юридик фәннәр докторлары
Төркем:Русиядә туганнар